Държавен вестник, бр. 95, 2025 г., стр. 17

БРОЙ  95	
Д Ъ Р Ж А В Е Н  В Е С Т Н И К 	
СТР.  17   
УКАЗ № 201
На основание чл. 98, т. 8 от Конституцията 
на Република България 
П О С Т А Н О В Я В А М :
Награждавам проф. д-р Йорданка Великова 
Узунова с орден „Св. св. Кирил и Методий“ 
огърлие за нейните особено значими заслуги за 
развитието на медицинската наука и практика.
Издаден в София на 31 октомври 2025 г.
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
Министър на правосъдието:
Георги Георгиев
6279
УКАЗ № 202
На основание чл. 98, т. 8 от Конституцията 
на Република България 
П О С Т А Н О В Я В А М :
Награждавам г-н Хисаши Мичигами – 
извънреден и пълномощен посланик на Япония 
в Република България, с орден „Мадарски кон­
ник“ първа степен за неговите особено големи 
заслуги за развитието на двустранните отно­
шения между Република България и Япония.
Издаден в София на 31 октомври 2025 г.
Президент на Републиката: 
Румен Радев
Министър на външните работи:
Георг Георгиев
Подпечатан с държавния печат.
Министър на правосъдието:
Георги Георгиев
6280
УКАЗ № 208
На основание чл. 101, ал. 1 от Конститу­
цията на Република България 
П О С Т А Н О В Я В А М :
Връщам за ново обсъждане в Народното 
събрание Закона за допълнение на Закона 
за насърчаване на инвестициите, приет от 
51-вото Народно събрание на 24 октомври 
2025 г.
Издаден в София на 5 ноември 2025 г.
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
МОТИВИ
за връщане за ново обсъждане в Народното 
събрание на Закона за допълнение на Закона 
за насърчаване на инвестициите, приет от 
51-вото Народно събрание на 24 октомври 
2025 г.
Уважаеми народни представители,
Споделям доминиращите нагласи сред поли­
тическото мнозинство в Народното събрание, 
че при разпоредителни сделки с активите на 
най-значимата нефтопреработвателна компания 
в страната и основен доставчик на нефтопро­
дукти за вътрешния пазар възникват сериозни 
рискове за националната сигурност. В тази 
ситуация няма съмнение, че правителството е 
длъжно да действа своевременно и да използва 
всички законни средства, за да защити иконо­
мическите интереси и енергийната сигурност на 
страната и да неутрализира евентуални заплахи 
срещу стратегически обекти и дейности, които 
са от значение както за нашата национална 
сигурност, така и за сигурността на нашите 
партньори от Европейския съюз и НАТО.
Върховенството на закона и защитата на 
националната сигурност обаче не са взаимно­
изключващи се ценности. Неслучайно в чл. 4, 
т. 1 и 3 от рамковия Закон за управление и 
функциониране на системата за защита на на­
ционалната сигурност изрично се посочва, че 
управлението и функционирането на системата 
за защита на националната сигурност следва да 
се осъществява при спазване на Конституция­
та, законите и международните договори, по 
които Република България е страна, както и 
при зачитане и гарантиране правата на човека 
и основните свободи.
Приетият на 24 октомври 2025 г. Закон 
за допълнение на Закона за насърчаване на 
инвестициите (ЗД ЗНИ) нарушава този необ­
ходим баланс и поражда опасения, че няма 
да успее да гарантира и ефективна защита на 
националната сигурност.
Предлагам на Вашето внимание следните 
аргументи в тази връзка: 
1. По силата на правото на Европейския 
съюз държавите членки са обвързани както 
от правилата за свободен общ пазар, така и от 
правила за обща външна политика и политика 
за сигурност. По силата на чл. 3, § 1, буква 
„д“ от Договора за Европейския съюз (ДЕС) 
Съюзът разполага с изключителна компетент­
ност в областта на общата търговска политика,